Lesi sakhamuzi siqhube sathi ngoMgqibelo nangoLwesihlanu bayabikelwa ngoba basuke bazi ukuthi umculo uzomemeza phezulu kuze kulamule isikhathi sokuvala. Sithe nangeSonto futhi kuba yiso leso umsindo usho phezulu ngomculo nabantu abasuke bezophuza kule ndawo bebanga owabo umsindo.
“ Angikuphiki ukuthi umsindo uyaba khona uma kunguLwesihlanu nangoMgqibelo kodwa ngiye ngiqinisekise ukuthi ngivala ngesikhathi esifanele ukuthi kungabi nenkinga emphakathini.
“Kwesinye isikhathi uma kade kunezikhangiso ezithile zohlobo lotshwala umsindo uba khona kodwa yize kunjalo indawo ivala ngesikhathi esifanele.
“ Noma umsindo uba khona kodwa kushaya ihora leshumi nanye (11) sekuvaliwe. NgeSonto angivuli yingakho nje nginokudideka uma ngizwa ukuthi kunabantu abakhala ngokuthi kunomsindo obangwa ngeSonto.
“Abekho abantu asebeke bangazisa ukuthi bakhathazekile ngomsindo oqhubekayo. Njengosomabhizinisi osebenza lapho kunomphakathi khona ngeke kwangijabulisa ukunganami komphakathi ngoba ukhalaza ngomsindo. Uma kunezikhalazo ezinjengalezo ngizozibheka bese ngibona ukuthi ngabe kukhona yini lapho umuntu angenza khona ushintsho,” kusho uGumede.
“Angikuphiki ukuthi umsindo uyaba khona uma kunguLwesihlanu nangoMgqibelo kodwa ngiye ngiqinisekise ukuthi ngivala ngesikhathi esifanele ukuthi kungabi nenkinga...”